Muzički centar "Pavarotti"
Muzički centar Pavarotti je obrazovna institucija smještena u Mostaru, u Luci. Počeo je sa radom 21. decembra 1997. na inicijativu neprofitne humanitarne organizacije War Child UK, koju su podržali Luciano Pavarotti, Brian Eno, članova grupe U2 kao i drugi poznati svjetski umjetnici. Glavni cilj poklanjanja novčanih sredstava za otvaranje ove muzičke obrazovne institucije je pomoć ljudima, posebno mladima u poslijeratnoj Bosni i Hercegovini. Centar ima klub, galeriju, muzičku školu, plesni studio, studio za snimanje, te prostore za smještaj gostiju. Posebno je zanimljiv studio za snimanje, koji je nastao prema ideji i zamisli Petera Gabriela i Briana Ena u svrhu pružanja usluga profesionalnog i kvalitetnog snimanja i obradu zvuka, bilo onima koji su već iskusni muzičari ili onima čije vrijeme tek dolazi. U ovom tonskom studiju snimali su mnogi pjevači i muzički sastavi sa prostora bivše Jugoslavije. Muzički centar Pavarotti u okviru svojih aktivnosti pokreće obrazovno-kreativne projekte-radionice za djecu i mlade ljude Mostara i regije bez obzira na njihovu nacionalnu ili vjersku pripadnost. Kroz muziku i umjetnost mladi u ovom centru dobijaju dodatno obrazovanje, gdje uz pomoć stručnih edukatore, mogu da izraze svoju kreativnost, talenat i sposobnosti predstavljanja kliničke muzičke terapije kao novog pristupa traumatiziranoj djeci i mladima Mostara i Bosne i Hercegovine. Ovaj muzički centar predstavlja prvi odjel muzičke terapije na tlu Bosne i Hercegovine. Direktorica centra je Tajma Guzin.